|  |  |
| --- | --- |
| **Leverancetitel** | Anbefalinger til frisættelse af øvrig relevant eldata i regi af elforsyningsloven (dvs. udover forbrugs- og produktionsdata) |
| **Leverancenummer** | 4 |
| **Tovholder (ansvarlig aktør)** |  |
| **Ansvarlig arbejdsspor** | Arbejdsspor vedr. frisættelse af elforsyningsdata |
| **FFD-målsætning(er)** | 8 |
| **Afsluttes** | Q4 2025 |
| **Godkender** | FFD |

#### Beskrivelse

Jf. elforsyningslovens § 22, stk. 1, nr. 8, er netvirksomhederne forpligtet til at frisætte relevante data, som de er i besiddelse af. ”Det skal sikre, at alle netvirksomheder – både store som små – frisætter deres data. Det vil give markedsaktører et mere effektivt og datadrevet grundlag for at udvikle elmarkedsprodukter, herunder fleksibilitetsprodukter, samt generelt understøtte aktivering af fleksibelt og intelligent forbrug hos husstande og virksomheder”, som det fremgår af lovbemærkningerne til bestemmelsen[[1]](#footnote-1). Energistyrelsen har udarbejdet en bekendtgørelse, der delvist udmønter denne forpligtelse. Bekendtgørelsen omfatter alene elforbrug- og elproduktionsdata, og fastsætter relaterede krav med ikrafttrædelse d. 1. juli 2024. Næste skridt er at se på, hvilke andre typer eldata, som er relevante i en frisættelsessammenhæng.

Relevante typer af eldata, i lovens forstand, kunne bl.a. være mulige tilslutningspunkter, eksisterende netkapacitet, leveringsomfang eller andre relevante data, der kan gøres tilgængelige for aktører i forbindelse med nyetablering eller f.eks. ombygning af større bygninger. Dette blot eksempler. Det er data, hvor der bl.a. vil skulle tages hensyn til det sikkerhedsmæssige aspekt ved tilgængeliggørelse. Drøftelsen vedr. dette og hvordan data i givet fald kan frisættes foretages af FDP partnerskabet via et arbejdssport under el-DUG’en.[[2]](#footnote-2)

#### Opgaver

1. Vurdering af mulige øvrige datatyper, som kan være omfattet af elforsyningslovens krav om frisættelse af relevante data.
2. Indsamling og opstilling af use cases fra potentielle anvendere af disse typer data.
3. Prioritering af relevante datatyper for nærmere analyse, herunder inddragelse af erfaringer fra branchen om, hvordan sådanne data kan gøres tilgængelige.
4. Anbefalinger vedr. yderligere frisættelse af eldata (udover frisættelsen af forbrugs- og produktionsdata) jf. ovenfor. Anbefalingerne bør indeholde resultaterne af det forudgående arbejde, detaljerede forslag til ny regulering eller ændring af eksisterende regulering herunder økonomiske konsekvensberegninger, overvejelser om sikkerhedsmæssige aspekter for frisættelsen, sikring af relevant ensartethed for data på tværs af netvirksomheder til gavn for anvendere mm.

#### Afhængigheder

Der er bl.a. afhængigheder til leverancer i TAU, samt erfaringer fra frisættelse af elforbrugs- og produktionsdata (el-DUG leverance 2 og 3).

1. jf. lovforslagets ([2021/1 LSF 53](https://www.retsinformation.dk/eli/ft/202112L00053)) almindelige bemærkninger afsnit 3.8.2 [↑](#footnote-ref-1)
2. Arbejdet kan bl.a. trække på Energistyrelsens afholdte anvenderdialoger, hvor input er konsolideret i rapporten ”Anvenderønsker til forbedret forsyningsdataadgang” (<https://www.forsyningsdigitaliseringsprogram.dk/produktbibliotek>) [↑](#footnote-ref-2)